E nerɨ aí xwɨyí̵á ámá pegí̵áyí̵ wiápí̵nɨmeapí̵rí̵ápɨ nánɨ Gorɨxo re searɨŋí̵pɨ ‘ Nionɨ Ŋwí̵á Ebɨrí̵amoyáonɨ tí̵nɨ Aisakoyáonɨ tí̵nɨ Jekopoyáonɨ tí̵nɨ awayáonɨrɨnɨ . ’ E nɨrɨnɨrɨ eánɨŋí̵pɨ soyí̵né sɨnɨ í̵á mɨropa egí̵áranɨ ? Oweoɨ , í̵á nɨroro aiwɨ nɨjí̵á mimónɨpa nero rarɨŋoɨ . Ayí̵ rɨpɨ nánɨ seararɨŋɨnɨ . Gorɨxo ámá pegí̵áyí̵ nánɨ Ŋwí̵áomanɨ . Ámá sɨnɨ dɨŋí̵ tí̵ŋí̵yí̵ nánɨ Ŋwí̵áorɨnɨ . ” nurɨrɨ awa dɨŋí̵ re oyaiwípoyɨnɨrɨ , “ Negí̵ arí̵owa pegí̵á eŋagɨ aiwɨ wigí̵ dɨŋí̵ sɨnɨ sɨŋí̵ rimónɨnɨ ? ” oyaiwípoyɨnɨrɨ e urí̵agɨ
